Københavns Adresseavis, 1777-03-07
Da Hs. Majestæt med Mishag have erfaret, hvorledes Almuen i Kiøbenhavn, uagtet de imod Opløb og Hinder, i Betleres Anholdelse gjorte Forbudde, dog skal understaae sig paa en dristig Maade at sammenløbe og tilføye de anordnede Fattiges Fogder Overlast, naar de efter deres Pligt søge at optage Betlere og Leddiggiengere her i Staden, da dog saadanne Tiggere ikke, efter den meenige Mands urigtige Tanke, vederfares noget ondt, men derimod bringes til en taalelig og nyttig Haandgierning i Arbeidshuusene, hvor de ved Fliid og Vindskibelighed kan fortiene deres nødtørftige Underholdning, og, naar de ikke kan arbeide, da indlegges i Hospitalerne; Saa vil Hs. Majestæt, for at sette de om Betleriets Hemmelse gjorte og ofte igientagne Anordninger igien i Virksomhed, allernaadigst have anordnet og befalet. 1. At al Opløb, Hinder og Overlast imod Fattig Fogderne i deres lovlige Forretninger her i Kiøbenhavn skal strengelig være forbuden, og, ligesom de bør under fornøden Sikkerhed beskyttes i deres befalede Pligters Udøvelse, maa de og have samme Ret, som Vægterne, at forsvare sig imod al dem herudi giørende Hinder, saa at, ifald nogen af Mængden, som i saa Maade foruleyliger dem, faaer Skade i saadan Opløb, haver den sig selv derfor at takke, og, i Følge det til Kiøbenhavns Magistrat under 4de Martii 1718 ergangne Rescript samt Placaten af 2den Martii 1751, tage Skade for Hiemgield, ere Nr. 53 og 54, for Aar 1776. Aften=Posten Nr. 19. uden at Fogderne derfor skulle staae til Ansvar; Hvorimod Fogderne, naar de, uden for deres Forretning ved Betleres Paagribelse, misbruge den dem givne Friehed, eller indlade sig i Slagsmaal med Uvedkommende, og saadant dem overbevises, skal derfor vedbørligen ansees og straffes. 2. Bliver nogen ved Sammenløb greben og befindes at have skieldet, hindret, eller overfaldet Fogderne i deres Forretninger, da tiltales og dømmes de efter Placaten af 17de April 1773 til Rasp= eller Tugt=Huuset efter PolitioMesterens Kiendelse. 3. Og som adskillige vise deres Gavmildhed og Medlidenhed mod deres trængende Næste ved een og anden Gang at sende endog anseelige Gaver til Nødlidende, om hvis Uddeeling til de rette Trængende efter deres christelige Hensigt de ikke altid kan være saa aldeles forvissede; saa, ifald saadanne, som ville give noget til de Fattige, indsendte slige Gaver til den ved enhver Kirke=Commission heri Staden ansatte Præst, eller til vedkommende HospitalsForstander, eller og ville tegne sig for noget meere aarlig til de befalede Collecter, kunne de med større Vished forlade sig til, at deres gudelige Øyemærke til de Fattiges Understøttelse i Forhold til deres Nod og Trang langt sikkrere opnaaes. 4. Forbydes det alle og enhver at huuse eller hæle nogen Betler her i Staden under den derfor fastsatte Straf, og, naar nogen faaer Kundskab om, at i hans Huus logerer en Betler, skal han strax være pligtig, at anmelde det for Directionen for den almindelige Pleye Anstalt; Til hvilken Ende de Udenbyes hidkomne Tiggere skal, under Straf af at hensettes til Arbeide i Rasp= eller TugtHuuset, uopholdeligen og inden 24 Timers Forløb fra denne Forordnings Publication, forføye sig her fra Staden, og ingen fremmed Fattig herefter vorde antagen som Almisse=Lem, førend han efter Forordningen af 24de September 1708 dens 9de Art. sig her i Staden i 3 Aar. haver opholdet. 5. Paa det at Fogderne til saadan deres lovlige Forretnings Udøvelse kan have den fornødne Sikkerhed, skal saavel Politiet, hvilket til den Ende flittig skal patroullere paa Gaderne, som og Vagterne paa Forlangende, herudi strax komme dem til Hielp, saaledes som forberørte, Placat af 17de April 1773 tilholder; Og, paa det ingen herefter sig med Uvidenhed herom skal undskylde, skal denne Forordning ikke allene nu strax paa behørige Steder, til alles Efterretning, læses og forkyndes, men endog herefter tvende Gange om Aaret oplæses ved offentlig Tromme=Slag her i Staden, naar Forordningen af 27de Julii 1742 publiceres.